Egalecaj gvidlinioj por retaj aranĝoj
Kiel kandidatiĝi por organizi IJK
#000002
Kiel kandidatiĝi por organizi IJK
#000003
Sekve de la supra enkonduko pri eŭropa junulara politiko, indas halti por kompreni kiel funkcias eŭropa politiko ĝenerale. Tio utilos al eŭropanoj sed ne nur, konsiderante la subvencian rolon de eŭropaj instancoj, de kio profitas NROj kaj junularaj agadoj, inkluzive TEJOn. Tamen konfesindas ke eŭropa politiko ne evidentas eĉ al ordinara eŭropano: kial do ne konfuzi la Konsilion de Eŭropo, la Eŭropan Konsilion kaj la Konsilion de Eŭropa Unio?
#000007
Kiam oni parolas pri eŭropa politiko, indas unue klare substreki ke estas du ĉefaj strukturoj: Eŭropa Unio (EU), la plej fama kaj influa, kaj Konsilio de Eŭropo (KdE). Ambaŭ estas apartaj internaciaj strukturoj sed tamen kunhavas komunajn idealojn, simbolojn, notinde flagon kaj himnon, kaj eĉ parte sidejas en la sama urbo. Ambaŭ ili fontas de sama emo por paco, prosperado kaj kunlaborado en post-duamondmilita Eŭropo. Tiel Eŭropo atingis unikan nivelon de integrado kompare kun aliaj mondopartoj.
#000008
Atentu: tio estas la EU-emblemo sed ja ekzakte samas al la Eŭropa Flago, kiu estas tuteŭropa simbolo de ambaŭ KdE kaj EU.
#000010
La agado de Konsilio de Eŭropo estas organizita laŭ ĝiaj tri ĉefaj agadkampoj, por ĉiuj respondecas aparta Ĝenerala Direkcio, sub kiu troviĝaj aliaj direkcioj kaj departamentoj. Ene de la Ĝenerala Direkcio pri Demokratio troviĝas la Junulara Departamento: ĝi estas la administrejo kun kiu TEJO plej ofte rilatas ene de KdE. Aldone al la reprezentantoj de ŝtatoj, en la decidfarantaj instancoj de la Junulara Departamento troviĝas la Konsila Konsilio pri Junularo (ankaŭ “Konsilkonsilio” esperante, aŭ mallonge AC laŭ Advisory Council) kiu reprezentas junularajn neregistarajn organizojn. Kiel ni vidis antaŭe, FoJE havas gravan rolon en la elekto de plejparte de ĝiaj membroj.
#000013
Komuna Eŭropa Referenckadro por lingvoj (KER)
#000014
Inter la diversaj atingo de KdE aparte famas en Esperantujo la Komuna Eŭropa Referenckadro por lingvoj (mallonge “KER” – ne konfuzu kun nia Komisiono pri Eksteraj Rilatoj!). Ĝi estas manlibro pri takso de scio de fremdlingvoj, ofte uzata en eduksistemoj en Eŭropo kaj ekstere.
#000015
Unue publikigita en 2001 france kaj angle, la manlibro disponeblas en esperanto ekde 2007. Surbaze de tio ekzistas ekde 2008 la KER-ekzamenoj, kiuj estas internacie kaj ŝtate agnoskitaj atestiloj de esperanto-lingvokapablo.
#000017
Ankaŭ EU havas propran junularan politikon kaj programojn, la plej fama el ili estas sendube Erasmus +. La programo ĉiujare ebligas al centoj da junuloj sperton eksterlande, ĉefe per universitataj interŝanĝoj, sed ankaŭ per diverstipaj edukadaj projektoj. Ekde 2014 TEJO gastigas ĉiujare volontulojn dank’ al EU-financado. Ekde 2017, tiun aspekton de la programo transpernis aparta programo, la Eŭropa Solidareca Korpuso.
#000018
Cetere, EU subtenas ankaŭ diversmaniere civitanan socion. Menciinde TEJO profitas de Administrada Subvencio ekde kelkaj jardekoj, kun kelkaj jaraj interrompoj.
#000019
Vi devas pretigi rapidan prezenton (3 aŭ 5 minuta) pri la diferencoj inter Eŭropa Unio kaj Konsilio de Eŭropo kaj kiel ili ambaŭ rilatas kun TEJO. Kiel vi resumas la aferon? Verku la tekston de tia prezento.Surbaze de la plej freŝaj agadoj de TEJO ĉe EU kaj KdE (kunorganizitaj projektoj, partopreno en eventoj,...): imagu sekvan agadon (agado pri lingvaj rajtoj, ktp...).
#000021